L'alboraier Carlos Alós Torres, convocat amb la Selecció Espanyola Sub-17 per al Torneig de Pinatar (Múrcia)
30 de agost de 2023

La Real Federació Espanyola de Futbol ha anunciat que l'alboraier Carlós Alós Torres forma part dels 24 talents espanyols convocats per a la Selecció Espanyola Sub-17 per a disputar el Torneig de Pinatar (Múrcia). D'aquesta manera, el seleccionador Hernán Pérez integra a la jove promesa en l'organigrama de seleccions no professionals masculines de l'entitat per a la jornada esportiva que se celebrarà entre el 4 i el 13 de setembre.

Alós jugarà contra el Marroc el pròxim 6 de setembre, a les 11.00 hores; contra Portugal el 9 de setembre, a la mateixa hora; i contra Anglaterra el dia 12, però ja a la vesprada (19.00h) en aquesta ocasió. Ho farà en l'estadi situat en San Pedro de Pinatar, en una sèrie de jornades esportives en les quals s'espera "una excel·lent jugada" del defensa, vaticina l'alcalde d'Alboraia, Miguel Chavarría.

En aquest sentit, el primer edil li desitja, en nom d'Alboraia, "la màxima sort i que, sobretot, siga una experiència enriquidora per a ell, durant la qual torne a reflectir els valors d'esportivitat que defensa el nostre poble i que tant li caracteritza". I és que no és la primera vegada que Carlos Alós Torres mostra la seua jugada: ja va ser convocat en la categoria Sub-16 de la Selecció Espanyola de Futbol com a jugador i capità, actualment és jugador del València C.F. i en el seu recorregut d'enguany ja ha participat en jornades com el doble amistós internacional amb Àustria en Alfaz del Pí (Alacant) al febrer.